คือแม่เป็นเนื้อร้ายในท่อน้ำดี จากผลอัลตราซาวด์การรักษาคือต่องฉีดสี หรือทำ เอ็มอาร์มไอแต่เนื่องด้วยแม่เป็นโรคไต โรคเบาหวาน ความดัน ทำให้เสี่ยงทางแม่เองก็ไม่อยากเจ็บตัวจากการผ่าตัดหรือส่องกล้อง ขออนุญาตสอบถามคุณคะว่าเราควรจะปฏิบัติและดูแลคนไข้อย่างไรดีคะ?ควรดื่มน้ำเยอะๆดีมั้ย? รบกวนขอคำแนะนำด้วยนะคะ กราบขอบพระล่วงหน้าค่ะ
สวัสดีค่ะ การที่มีโรคไต เบาหวาน ความดันนั้น คาดว่าค่าการทำงานของไตอาจจะไม่ดีมากนัก เป็นข้อจำกัดในการฉีดสีซึ่งจะต้องขับออกทางไตแพทย์ผู้รักษาจะพิจารณาความเสี่ยงในการจะฉีดหรือไม่ฉีดสีต่อไป หากแพทย์เห็นว่าไตเสื่อมค่อนข้างเยอะ หากฉีดสีไปแล้ว ไตอาจจะวายไปเลย ฟื้นตัวยาก ก็อาจแนะนำการรักษาตามอาการของตัวโรค การดื่มน้ำเยอะๆ อาจจะช่วยในกรณีที่ไตวายเฉียบพลันจากการขาดน้ำ แต่ถ้าเป็นไตวายมาเรื้อรัง การดื่มน้ำมากๆจะไม่ได้ช่วยอะไรมากนัก และอาจเป็นปัญหาทำให้บวม หอบเหนื่อยได้เพราะไตขับน้ำออกจากร่างกายไม่ได้ค่ะแนะนำสอบถามแพทย์ผู้รักษาโดยตรงเกี่ยวกับพยากรณ์โรค และการรักษาที่เหมาะสมอกรณีฉีดสีรักษาไม่ได้ต่อไป แนะนำการรักษาประคับประคองให้ผู้ป่วยเจ็บปวดน้อยที่สุดค่ะ